Aarhuus Stifts-Tidende, 1841-04-28
J Løverdags kom en Huusmand fra Thisted, Amt søvært hertil for at kjøbe sig en Live med Dukker i, hvorved han i Fremtiden vilde søge sit Erhverv, og han havde i dette Øiemed medbragt nogle og tredive Rigsbankdaler, som han bevarede i en lang Skindpung; tillige havde han en lille Pung med Smaapenge til løbende Udgifter, for at den store ikke skulde blive seet, hvor han betalte. - Han henvendte sig samme Dag til en ubekjendt Person, han traf paa Gaden, for at faae Anviisning paa Liver; men medens de i denne Henseende gjorde Forespørgsel paa forskjellige Steder, opdagede Personen, der for et Par Maaneder siden er løsladt fra Forbedringshuset, Huusmandens Penge, da han havde maattet tractere saalænge, at den lille Pungs Jndhold ikke forslog. Han blev nu ført hen til tredie Person, der skulde vide et Sted paa Strandveien, hvor en Live var tilfals, og med disse To (den nye Tilkomne har to Gange været i Forbedringshuset) vandrede Bonden til Slukefter. Første Ledsager gik her fra dem forat opsøge Manden med Lirekassen, men kom strax tilbage med den Efterretning, at han brugte sit Jnstrument i Gjentofte og først kom hjem senere paa Aftenen. De skulde nu alle Tre spadsere saalænge, og kom saaledes ind paa Markveien bag Kammerr. Lang gaards Sted, hvor de satte dem ved en Mødding; her tabte den sidst tilkomne Ledsager imidlertid Taalmodigheden og fordrede 2 for sin Uleilighed, og medens Huusmanden tæller dem op af den lange Pung, river første Ledsager den fra ham og løber, fulgt af den anden og af Bonden, som imidlertid snart er 2 til 300 Skridt bag ved dem. Ved Bernstorffveien stod imidlertid nogle Personer ved landligt Arbeide; de bleve opmærksomme paa det usædvanlige Væddeløb, hvorimod de dermed Beskjeftigede forsildigt bleve hine vaer. Saasnart de Løbende havde seet, at de ikke kunde undslippe, kastedes den første Ledsager til Jorden af den sidste med de Ord: "Nu har jeg Dig, Din Tyveknægt, og den lange Pengepung med alle Penge i fløi i det samme ud paa Veien. Begge Bondens Ledsagere bleve nu grebne og arresterede; de beskylde giensidig hinanden for at have taget Pungen, og enhver af dem beraaber sig paa, at han har medfulgt for at forhindre den Anden fra at plyndre Bonden, og for at gribe den Skyldige. Huusmanden er nu reist hjem uden Lire, men med sine Penge, som ikke forslog til at kjøbe et saadant Jnstrument. (Berg. Td.) Redact, af den Frisindede, bekjendtgjor Følgende: Endskjøndt vi ikke kunne andet end antage, at den af Khuusp. Udgiver og Redactionssecretair nedlagte Protest vil blive tagen til Følge, troe vi dog at burde, saavidt muligt, præcavere os imod, hvad der nu ogsaa fra den Kant truer Oppositionspressen, og hvad der dermed staaer i Forbindelse indtil yderste Led. Af den Aarsag tillade vi os at anmode Enhver, som fremtidigen vil beære os med Meddelelser til den Fris., om at tilstille os disse uden Navns Underskrivt, for at vi, dersom Touren kom til os at blive stævnet til under Faldsmaalstraf at aflægge edeligt Vidnesbyrd om, hvilke de Personer ere, der have leveret eller levere os Bidrag, trøstigen kunne sværge, vi vide det ikke. "Dagen" lykønsker Magistraten til det nye Raadmandsvalg i Professor Davids Person, hvorved den har vundet et Medlem af udbredte Kundskaber og stor Jnteresse for Communen, der allerede er i hans Gield for en udmærket Behandling af flere af de vigtigste og meest indviklede Communalsager. Den troer tillige at kunne lykønske Universitetet til, at det ved denne Leilighed har Udsigt til at bespare den Pension af 800 2 aarlig som Prof. David hidtil oppebar af dets Kasse, og som naturligviis vil bortfalde saalænge han er Raadmand, for det første i 12 Aar. Hans Gage som borgerl. Raadmand er 1200 18, og som Directeur i Brandassurancen 400.) Den forrige Raadmand var ogsaa Censor for de priviligerede Blade. J Anledning af dette Raadmands valg hedder det i Rd. Avis: "Det er i Sandhed forunderligt, hvor adskillige Mennesker ere umættelige: Dunzfeldt er iforveien Directeur for Centralkassen, som skal indbringe ham c. 3000 28, og Prof. David er Gud veed hvormange Ting."